146 Passeriformes. 



Leírása: Fölül erősen kékesszürke, homlokán és szemei fölött keveset fehéres; 

 a csőr tövétől kiinduló, a szemen át húzódó s a nyak oldalára terjedő sáv fekete; 

 alul többé-kevésbbé vörhenyesbe hajló agyagsárga s e szín torkán és feje oldalain 

 fehérbe megy át; vékonya vörhenyesbe hajló gesztenyebarna, hasonló színnel sze- 

 gettek fehér alsó farkfedő tollai is ; farktollai, a két középsőt kivéve, mely egészen 

 kékesszürke, feketék, csúcsuk szürke, a három szélsőnek pedig a csúcs mögötti 

 része fehér; csőre palaszürke, az alsó káva töve világos; szeme barna; lábai világos 

 szarúbarnák. Hossza k. b. 14, szárnya 8-2 — 9, farka 5 — 5'5, csőre 1*8 — 2, csüdje 

 1-6— 1-9 %.. 



A hhn és tojó egyforma. 



Földrajzi elterjedése : Közép- és Dél-Európa és Ázsiának egy része. Magyar- 

 országon fákkal benőtt területeken és erdőségekben mindenütt gyakori és állandó 

 madár. 



Jegyzet. A Magyar Nemzeti Múzeum gyűjteményében foglalt különböző termőhelyekről 

 származó honi példányok (50 drb) tanúsága szerint a legsötétebb hasú példányok a dunántúli 

 vármegyékből, a legvilágosabbak pedig Erdélyből, Fogaras vármegyéből származnak. Ez utóbbiak 

 hasoldalukon fehéres világos agyagsárgák, minden vörhenyes árnyalat nélkül. 



XIV. Család. 



Certhiidae. 



Famászófélék. 



yellemek : A csőr többé-kevésbbé hosszú árforma, hegyes és ívben lefelé 

 hajló; az orrlyukak hosszúkásak, részben operculummal födöttek, máskülönben 

 szabadon állók, tollak nem borítják. A csüd rövid, mellső része táblásán paizsolt; 

 az ujjak hosszúak és aránylag erős karmokkal fegyverzettek. Az elsőrendű evezők 

 száma 10, ezek közül az első mindig jóval hosszabb az elsőrendű evezőknek meg- 

 felelő fedötollaknál s legtöbbnyire a második középéig ér. A test tollazata sűrű 

 és puha. 



Életmódjuk a küUőfélékékez (Sittidae) hasonlít. Erdős vagy sziklás helyeken 

 élnek. Fészküket faodukba, fahéjak alá, vagy sziklaüregekbe rakják. Tojásaik szine 

 fehér és vörhenyessel, vagy barnával finoman pettyezettek, számuk 3 és 9 között 

 váltakozik. Táplálékukat a rovarvilág szolgáltatja. 



Földrajzi körük: Dél-Amerika és Uj-Zeeland kivételével, az egész földre kiterjed. 



A nemek meghatározó táblázata : 



a. A fark rövid, puha és vége egyenesen levágott. . Tichodroma {\\1 . o\áj 



b. A fark hosszú, ruganyos és kemény, tollai a kö- 

 zépsők felé fokozatosan hosszabbodnak és meg- 

 nyúlt hegyben végződnek Certhia (148. old.). 



